Markram stapel lopies in Engeland op | Netwerk24
01 Mei 2019 18:46
Aiden Markram vir Hampshire in aksie in die Engelse graafskap-eendagreeks. Foto: Gallo Images
Die Protea-kolwer Aiden Markram het 'n tweede keer die afgelope week 88 lopies vir Hampshire in die graafskap-eendagreeks in Engeland aangeteken en Dinsdag ook 'n voorsmaak gekry van die Oval, waar Suid-Afrika die Engelse in sy eerste Wêreldbeker-wedstryd gaan pak.
Markram se vyftigtal, saam met Liam Dawson se 108 teen Surrey, het Hants gehelp om sy vyfde sege in ses wedstryde te behaal.
Hampshire het 307 aangeteken en die tuisspan vir 254 uitgehaal.
Die voormalige Protea Kyle Abbott het met 3/58 die beste met die bal vir die wenspan gevaar, terwyl Markram ook 1/24 met sy draaiers laat kantel het.
Die Warriors se Colin Ackermann het in die reeks twee agtereenvolgende honderdtalle vir Leicestershire, 152* teen Worcestershire en 119 teen Derbyshire, gemoker.
Die Dolphins se Dane Vilas het 166 vir Lancashire teen
Nottinghamshire gekry, terwyl die Titans se Leus du Plooy reeds twee vyftigtalle vir Derbyshire aangeteken het. – Sportredaksie, espncricinfo.com
Meer oor: Kyle Abbott | Aiden Markram | Hampshire | Engeland | Wereldbeker | Krieket | Protea | Kolwer